Nafarroako Parlamentuko Mahaiak, 2023ko urtarrilaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Aranzazu Izurdiaga Osinaga andreak aurkezturiko galdera, Enpresen kudeaketan prebentzioa integratzeko Programari atxikitako enpresa-kopuruari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko urtarrilaren 23an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Arantxa lzurdiaga Osinaga andreak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

Zenbat enpresa batu dira Enpresaren kudeaketan prebentzioa txertatzeko programara?

Zenbat bilera egin dira enpresekin programa azaltzeko? Zer enpresak parte hartu dute bilera horietan?

Egin al da azterlanik osasun-agentearen balizko figura sortzearen bideragarritasuna eta egokitasuna neurtzeko?

Iruñean, 2023ko urtarrilaren 16an

Foru parlamentaria: Arantxa lzurdiaga Osinaga